CELEX: 62011CN0083
Language: sk
Date: 2011-02-22 00:00:00
Title: Vec C-83/11: Návrh na začatie prejudiciálneho konania, ktorý podal Upper Tribunal (Immigration and Asylum Chamber) London (Spojené kráľovstvo) 22. februára 2011 — Secretary of State for the Home Department/Muhammad Sazzadur Rahman, Fazly Rabby Islam, Mohibullah Rahman

14.5.2011   
            
            
               SK
            
            
               Úradný vestník Európskej únie
            
            
               C 145/9
            
         Návrh na začatie prejudiciálneho konania, ktorý podal Upper Tribunal (Immigration and Asylum Chamber) London (Spojené kráľovstvo) 22. februára 2011 — Secretary of State for the Home Department/Muhammad Sazzadur Rahman, Fazly Rabby Islam, Mohibullah Rahman
   (Vec C-83/11)
   2011/C 145/12
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Upper Tribunal (Immigration and Asylum Chamber) London
   
      Účastníci konania pred vnútroštátnym súdom
   
   
      Odvolateľ: Secretary of State for the Home Department
   
      Odporcovia: Muhammad Sazzadur Rahman, Fazly Rabby Islam, Mohibullah Rahman
   
      Prejudiciálne otázky
   
   
               1.
            
            
               Vyžaduje článok 3 ods. 2 smernice 2004/38/ES (1), aby členský štát prijal zákonné ustanovenie uľahčujúce vstup a/alebo pobyt v členskom štáte skupine iných rodinných príslušníkov, ktorí nie sú štátnymi príslušníkmi Európskej únie, a spĺňajú požiadavky článku 10 ods. 2?
            
         
               2.
            
            
               Môže sa takýto iný rodinný príslušník uvedený v prvej otázke odvolávať na priamu uplatniteľnosť článku 3 ods. 2 smernice 2004/38/ES v prípade, ak nemôže splniť akékoľvek požiadavky stanovené vnútroštátnymi zákonnými ustanoveniami?
            
         
               3.
            
            
               Je skupina iných rodinných príslušníkov uvedených v článku 3 ods. 2 a v článku 10 ods. 2 smernice 2004/38/ES obmedzená na tých iných rodinných príslušníkov, ktorí sa skôr, než štátny príslušník Únie prišiel do hostiteľského štátu, zdržiavali v tej istej krajine ako štátny príslušník Únie a jeho manžel/manželka?
            
         
               4.
            
            
               Musí závislosť uvedená v článku 3 ods. 2 smernice 2004/38 ES, na ktorú sa iný rodinný príslušník odvoláva s cieľom zabezpečiť si vstup do hostiteľského štátu, existovať krátko pred presťahovaním sa občana Únie do hostiteľského štátu?
            
         
               5.
            
            
               Môže členský štát stanoviť osobitné požiadavky týkajúce sa povahy a trvania závislosti takéhoto iného rodinného príslušníka uvedenej v článku 3 ods. 2 smernice 2004/38/ES s cieľom zabrániť tomu, aby bola táto závislosť predstieraná alebo nepotrebná, na účely umožnenia vstupu alebo zotrvania cudzieho štátneho príslušníka na území tohto štátu?
            
         
               6.
            
            
               Musí závislosť, na ktorú sa iný rodinný príslušník odvoláva s cieľom dosiahnuť vstup do členského štátu, trvať určitú dobu alebo neobmedzene v hostiteľskom štáte, aby mu bol vydaný alebo obnovený pobytový preukaz podľa článku 10 smernice 2004/38/ES, a ak áno, ako sa má táto závislosť preukázať?
            
         
      (1)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Ú. v. EÚ L 158, s. 77; Mim. vyd. 05/005, s. 46).